অন্ধ্রপ্রদেশ
অন্ধ্রপ্রদেশের উপকূলরেখার দৈর্ঘ্য । এটি ভারতের দ্বিতীয় দীর্ঘতম উপকূলরেখা (গুজরাতের পরেই)। অন্ধ্রপ্রদেশ দুটি অঞ্চলে বিভক্ত: উপকূলীয় অন্ধ্র ও রায়ালসীমা। তাই এই রাজ্যকে সীমান্ধ্র নামেও অভিহিত করা হয়ে থাকে। রাজ্যের ১৩টি জেলার মধ্যে ৯টি উপকূলীয় অন্ধ্র এলাকার ও ৪টি রায়ালসীমার। বিশাখাপত্তনম ও বিজয়ওয়াড়া এই রাজ্যের দুটি বৃহত্তম শহর। ১০ বছরের জন্য হায়দ্রাবাদ শহরটি অন্ধ্রপ্রদেশ ও তেলঙ্গানার যৌথ রাজধানী। অন্ধ্রপ্রদেশ ভারতের একমাত্র রাজ্য যার রাজধানী রাজ্যের মূল ভূখণ্ডের বাইরে অবস্থিত। এই রাজ্যের রাজধানী হায়দ্রাবাদ অন্ধ্রপ্রদেশ-তেলঙ্গানা সীমান্ত থেকে ২৫০ কিলোমিটার দূরে অবস্থিত।
প্রকাশম জেলা
প্রকাশম জেলা হল ভারতের অন্ধ্রপ্রদেশ রাজ্যের উপকূলীয় অন্ধ্র অঞ্চলের একটি প্রশাসনিক জেলা। এই জেলার সদর শহর হল ওঙ্গোল। প্রকাশম জেলাটি বঙ্গোপসাগরের পশ্চিম উপকূলে অবস্থিত। এই জেলার উত্তর দিকে রয়েছে গুন্টুর জেলা, পশ্চিম দিকে রয়েছে কুর্নুল জেলা এবং দক্ষিণ দিকে রয়েছে কাডাপা ও নেল্লোর জেলা। জেলার উত্তরপশ্চিম দিকে কিছু অঞ্চল তেলঙ্গানা রাজ্যের মাহবুবনগর জেলার সীমান্তে অবস্থিত। প্রকাশম জেলার আয়তন । আয়তনের হিসেবে এটি ৩য় বৃহত্তম জেলা। ২০১১ সালের জনগণনা অনুসারে, এই জেলার জনসংখ্যা ৩,৩৯২,৭৬৪।